అండర్‌-19 ప్రపంచ కప్‌
విజేత వెస్టిండీస్‌
భారత్‌ – 145 ఆలౌట్‌ (45.1 ఓవర్లు)
వెస్టిండీస్‌ – 146/5 (49.3 ఓవర్లు)
పేలవంగా ఆడిన భారత్‌ టాపార్డర్‌
సర్ఫరాజ్‌ ఒంటరి పోరాటం
ఢాకా : అండర్‌-19 ప్రపంచ కప్‌లో భాగంగా ఆదివారం జరిఇన ఫైనల్‌ మ్యాచ్‌లో వెస్టిండీస్‌ విజయాన్ని సాధించి టోర్నీ సొంతం చేసుకుంది.చివరి వరకు పోరాడిన కార్టీ, పాల్‌ తమ జట్టుకు విజయాన్ని అందించారు. కాగా భారత్‌ నిర్దేశించిన 145 పరుగుల టార్గెట్‌ ఛేదనలో వెస్టిండీస్‌ నిలకడగా ఆడింది. ఓపెనర్లు పోప్‌ 2,ఇమ్లచ్‌ 15 పరుగులు చేసి ఔటయ్యారు. అనంతరం హెట్మెర్‌ 23 పరుగుల వద్ద వెనుదిరగగా, స్ప్రంగర్‌ 3 పరుగులకే వెనుదిరిగాడు.కాగా 3 పరుగులు చేసి గూలీ దాగర్‌ బౌలింగ్‌లో ఔట్‌కాగా 5 వికెట్లు కోల్పోయిన విండీస్‌ 49 ఓవర్లకు 143 పరుగులు చేసింది.కార్టీ 51 పరుగులు, పాల్‌ 38 పరుగులతో కొనసాగగా, అంతకు ముందు టాస్‌ గెలిచి బ్యాటింగ్‌ ఎంచుకున్న టీమిండియా ప్రారంభం నుంచి తడబడింది. ఓపెనర్‌గా వచ్చిన ఆర్‌ఆర్‌ పంత్‌ 1 పరుగు,మరో ఓపెనర్‌ ఇషాంత్‌ కిషన్‌ 4 పరుగుల చేసి వెంట వెంటనే పెవిలియన్‌కు వెళ్లిపోయారు.ఆ తరువాత అన్మోల్‌ ప్రీత్‌సింగ్‌ 3 పరుగులు,వాషింగ్టన్‌ సుందర్‌ 7 పరుగులు, ఆర్మాన్‌ జాఫర్‌ 5 పరుగులకే వెనుదిరిగారు. ఎంకె లామ్రర్‌ 19 పరుగులకు ఔటయ్యాడు.అనంతరం ఎస్‌ఎప్‌ఖాన్‌ 51 పరుగులతో ఆడి జాస్‌ బౌలింగ్‌లో వెనుదిరిగాడు. దాగర్‌ 8 పరుగులకే ఔటయ్యాడు. కాగా బంగ్లాదేశ్‌ బౌలర్లలో జోపెస్‌,జాన్‌ ఒక్కొక్కరు 3 వికెట్లు తీసుకోగా,పాల్‌ 2 వికెట్లు,హూల్డర్‌,స్పింగర్‌ ఒక్కొక్కరు ఒక వికెట్‌ తీసుకున్నారు.
భారత్‌ తక్కువ స్కోరు నమోదు…
వరల్డ్‌ కప్‌-19లో బాగా ఆడిన భారత్‌ ఫైనల్‌లో తక్కువ స్కోరు నమోదు చేశారు. టాపార్డర్‌లో సర్పరాజ్‌ 51 పరుగులతో హాఫ్‌ సెంచరీతో ఒంటరి పోరాటం చేయడం మినహా ఇతర ఆటగాళ్లు దారుణంగా విఫలమయ్యారు. ఫైనల్‌ పోరులో భారత్‌ 146 పరుగులు టార్గెట్‌ను నిర్ధేశించింది. యువ భారత్‌ 45.1 ఓవర్లలో 145 పరుగులకే ఆలౌటైంది.సర్పరాజ్‌కు తోడు మహిపాల్‌ లోమ్రోర్‌ 19 పరుగుల,రాహుల్‌ బాథమ్‌ 21 పరుగులు చేయడం మినహా ఇతర బ్యాట్స్‌మెన్‌ సింగిల్‌ డిజిట్‌ దాటలేకపోయారు. కాగా ఓపెనర్‌ రిషబ్‌ పంత్‌ 1 పరుగు చేసి తొలి ఓవర్‌లోనే ఔటయ్యాడు. ఆ వెంటన్‌ ఆన్మోల్‌ ప్రీత్‌ సింగ్‌ 3 పరుగులు చేసి పెవిలియన్‌కు వెళ్లిపోయాడు.భారత్‌ 8 పరుగులకే రెండు వికెట్లు కోల్పోయి కష్టాల్లో పడింది.ఆ తరువాత ఇషాన్‌ కిషన్‌ 4 పరుగులతో పాటు వాషింగ్టన్‌ సుందర్‌ 7 పరుగులు,ఆర్మన్‌ జాఫర్‌్‌ 5 పరుగులే ఔట్‌ కావడంతో భారత్‌కు ఇబ్బంది కలిగింది.దీంతో 50 పరుగులకే 5 వికెట్లు కోల్పోయింది. కాగా ఈ దశలో 100 లోపు పోరాటం ముగుస్తుందనిపించింది. అయితే సర్పరాజ్‌ ఒంటరి పోరాటం చేసి జట్టుకు ఆదుకున్నాడు. అతనికి లోమ్రోర్‌ కొద్దిసేపు అండగా నిలిచాడు.కాగా హాఫ్‌ సెంచరీ చేసిన సర్పరాజ్‌ ఔటయ్యాక భారత్‌ ఇన్నింగ్స్‌ ఎక్కువసేపు సాగలేదు.
తొలిసారి విండీస్‌క కప్‌…
భారత్‌తో జరిగిన ఫైనల్‌ పోరులో వెస్టిండీస్‌ విజయం సాధించి తొలిసారి కప్‌ను దక్కించుకుంది. దీంతో అండర్‌ -19 వరల్డ్‌ కప్‌ ఫైనల్‌ పోరులో యువ భారత్‌కు నిరాశ కలిగింది.కాగా తుది జట్లు అయిదు వికెట్ల తేడాతో పరాజయంతో రన్నరఫ్‌గా సరిపెట్టుకోవాల్సి వచ్చింది.భారత్‌ నిర్ధేశిత టార్టెగ్‌ 146 పరుగులను ఛేదించడానికి బరిలోకి దిగిన విండీస్‌ ఇంకా మూడు బంతులుండగానే విజయం సాధించింది. వరుసగా నాలుగవ సారి కప్‌ను సాధించాలనుకున్న భారత్‌ కోరిక నెరవేరలేదు.కాగా 2000,2008,2012 సంవత్సరాలలో వరల్డ్‌ కప్‌ గెలుచుకుని రికార్డు టైటిల్‌ పై కన్నేసిన యువ భారత పేలవ ప్రదర్శన కారణంగా ఓడిపోయింది. ఈ టోర్నీలో భారత్‌కు ఇదే తొలి ఓటమి కావడం గమనార్హం.కాగా అండర్‌్‌ -19 వరల్డ్‌ కప్‌లో రెండవ సారి ఫైనల్‌కు చేరిన విండీస్‌ అందరి అంచనాలను తలకిందులు చేసి తమలోని ప్రతిభకు కొదవ లేదని నిరూపించింది.